stanford-oval/wikipedia huggingface dataset:
לואי רנו (תעשיין)
לקריאה נוספת

רנו 1900-1930(הקישור אינו פעיל)
ג'ובה

ערך זה עוסק בבירת דרום סודאן. אם התכוונתם למשמעות אחרת, ראו .
| --- | --- |

ג'ובה, מראה מהאוויר
 מדינה:  דרום סודאן דרום סודאן
 מחוז:  אקווטוריה התיכונה אקווטוריה התיכונה
 תאריך ייסוד:  1922 
 שטח:  52 קמ"ר
 גובה:  550 מטרים
 אוכלוסייה:  ‏
  ‑ בעיר:  459,342 (2023)
 קואורדינטות:  4°51′N 31°36′E﻿ / ﻿4.85°N 31.6°E﻿ / 4.85; 31.6
 אזור זמן:  UTC +3
  מפת מיקום  מפה מפורטת   (למפת דרום סודאן מוגדלת) רומבק מלקאל ואו יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהג'ובה(למפת דרום סודאן רגילה) רומבק מלקאל ואו יאמביו קוג'וק בור קניה אוגנדה הרפובליקה הדמוקרטית של קונגו  הרפו. המרכז אפריקאית  סודאן אתיופיהג'ובה  he tabBackground:;tabBorder:#aaa;defaultTab:0;
 
בית מלון בג'ובה בשנת 1936
ג'וּבָּה (באנגלית: Juba) היא עיר הבירה של דרום סודאן ושל מדינת אקווטוריה התיכונה, הקטנה מבין עשר המדינות במדינה. העיר ממוקמת על גדות הנילוס הלבן והיא מונה כ-372,410 תושבים.
היסטוריה

במאה ה-19 שכנה בקרבת ג'ובה תחנת הסחר והמיסיון הנוצרי גונדוקורו ששימשה גם כביתו של סמואל בייקר, מגלה ארצות בריטי, במהלך מסעותיו בדרום סודאן וצפון אוגנדה של ימינו, בין השנים 1863–1865 ו-1871–1873.
בשנת 1922, הגיעה לאזור קבוצה קטנה של סוחרים יוונים שהקימה את חלקה המערבי של העיר בגדה המערבית של הנילוס הלבן. הסוחרים, שהיו ביחסים טובים עם ילידי המקום, בנו את מרכז העסקים הראשי של העיר הכולל את מבנה הבנק המסחרי בופאלו, הבנק המסחרי נילוס, בית המלון פארדייס, בית הקונסול הנורווגי ומבנים נוספים שנבנו במקור על ידם.
בין השנים 1899 ל-1956 הייתה ג'ובה תחת שלטון אנגלו-מצרי, כסודאן כולה. הבריטים שאפו לצרף את אזור הדרום לאוגנדה, אלא שבוועידת ג'ובה ב-1947 נקבע כי צפון סודאן ודרומה יאוחדו למדינה אחת. ב-1955 הצית מרד של חיילים דרומיים בעיר טוריט את מלחמת האזרחים הסודאנית הראשונה, שנמשכה עד 1972.
ב-1983 פרצה מלחמת האזרחים הסודאנית השנייה, מלחמה בין השלטון המרכזי בח'רטום לבין האוכלוסייה השחורה בדרום סודאן. ג'ובה שימשה בה כבירת המורדים, כשקרבות רבים נערכים בקרבתה. פליטים רבים מאזור ג'ובה נמלטו במהלך המלחמה, בין היתר אל שכנותיה של סודאן - קניה ואוגנדה. ב-2005, לאחר סיום המלחמה והחלת אוטונומיה שלטונית לתושבי הדרום, נמסרה העיר לשליטת התנועה הפוליטית של המורדים, התנועה לשחרור העם הסודאני, והפכה לבירתו. האו"ם הקים בקרבת ג'ובה את מחנה OCHA, המשמש את ארגוניו השונים וכן ארגוני מתנדבים.
ב-9 ביולי 2011, הוכרזה ג'ובה באופן רשמי כבירת דרום סודאן, שהתפצלה מצפון סודאן בטקס ההכרזה הרשמי שערכה. אולם, ממשלת דרום סודאן בוחנת אפשרות להקמת עיר בירה חלופית.
בשנת 2014 פורסם כי העיר צפויה להשתקם ולהיות מתוכננת בצורה של קרנף
בשנת 2015 התרחשה התפוצצות מכלית הדלק בג'ובה בה נהרגו כ-200 אזרחים.
אוכלוסייה

בשנת 2005 הוערכה האוכלוסייה בכ-163,442 על פי תצלומי אוויר שנערכו מעל העיר לשם מטרה זו.
בשנת 2006 היו אלו תורמים ואנשי מקצוע להעריך את גודל האוכלוסייה בעיר בכ-250,000 איש החיים בה.
בשנת 2008 נערך מפקד אוכלוסין שמנה 372,413 בעיר אך זה נפסל על ידי הממשל הריבוני של דרום סודאן.
ג'ובה היא אחת הערים שצומחות בקצב הכי מהיר בעולם בזכות מכירת הנפט והסינים הרבים שעובדים בה.
בשנת 2011 הוערכה האוכלוסייה בעיר בכ-372,410.
גידול האוכלוסייה בעיר:
| שנה | אוכלוסייה |
| --- | --- |
1973: 56,740 (מפקד אוכלוסין)
1983: 83,790 (מפקד אוכלוסין)
1993: 114,980 (מפקד אוכלוסין)
2005: 163,440 (מוערך)
2006: 250,000 (מוערך)
2011: 372,410 (מוערך)
תשתיות

ג'ובה שוכנת על גדת הנילוס הלבן והיא העיר הדרומית ביותר לאורך הנהר. העיר הייתה מחוברת תחבורתית לקניה, אוגנדה וקונגו השכנות לפני מלחמת האזרחים ושימשה כצומת תחבורתי חשוב. הדרכים אל העיר וממנה סובלות מהזנחה מתמשכת, והשימוש בהן מועט. האו"ם וממשלת דרום סודאן החלו במסע לתיקון הכבישים, שצפוי להימשך שנים רבות. בשנת 2003 החלה הקרן השווייצרית לכרייה לשקם את הדרכים מג'ובה אל אוגנדה וקניה השכנות. שיקום הדרכים, שברובן לא סלולות, דורשות מאמץ רב בזמן מועט מאחר שלא ניתן לעבוד בכל עונות השנה עקב מזג האוויר. ישנה חשיבות גדולה לשיקום הדרכים מאחר שפליטים רבים ברחו למדינות השכנות. הדרך הראשונה אותה החלו לשקם הייתה הדרך לאוגנדה. נכון לשנת 2009, ישנן 3 דרכים סלולות בג'ובה כשהעיקרית נסללה על ידי הבריטים בשנות ה-50 של המאה ה-20.
שדה תעופה בעיר נמצא בשימוש רב בעשור הראשון של המאה ה-21 עקב הצורך בהנחתת סיוע הומניטרי מהאו"ם וגופים לא ממשלתיים רבים. בשנת 2007 החלו עבודות שיפוץ והרחבת הטרמינל בזכות עליית מחירי הנפט בעולם. מדצמבר 2009 מתקיימות טיסות יומיות לח'רטום, ניירובי ואנטבה וטיסות שבועיות לאדיס אבבה.
בין השנים 2008–2011 ממשלת אוגנדה וממשלת דרום סודאן נקטו יוזמה לבניית מסילת רכבת בין העיר גולו שבצפון אוגנדה לג'ובה, בלי שלוחה לעיר ואו, והמסמך המעיד על הסכמה הדדית נחתם באוגוסט 2008. במסמך זה הוצגה תוכנית להמשך פיתוחה של רשת המסילות בין שתי המדינות.
עסקים

נכון לשנת 2010, עסקים מקומיים ובינלאומיים נפתחו בעיר כדוגמת איגוד הבנקים הקנייתי ושלושת הבנקים המקומיים: הבנק המסחרי בופאלו, בנק השנהב והבנק המסחרי נילוס. כולם פתחו את סניפיהם הראשיים בעיר. בנוסף, סניף של Equity Bank והביטוח הלאומי של אוגנדה.
ב-9 ביולי 2011 פתחה ארצות הברית את שגרירות ארצות הברית בג'ובה.
אקלים

ג'ובה מאופיינת במזג אוויר טרופי ושוכנת קרוב לקו המשווה. בחודשי נובמבר-מרץ, קיימות טמפרטורות ממוצעות גבוהות מאוד המגיעות עד 38 מעלות צלזיוס, בתקופה זו הגשמים שיורדים מעטים מאוד. חודשי אפריל-אוקטובר מאופיינים בגשמים רבים והטמפרטורות יורדות.
| אקלים בג'ובה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בג'ובה> ינואר.36.8.20.1.6.7 | אקלים בג'ובה> פברואר.37.9.21.7.14.5 | אקלים בג'ובה> מרץ.37.7.23.6.39.9 | אקלים בג'ובה> אפריל.35.4.23.4.116.8 | אקלים בג'ובה> מאי.33.5.22.6.133.3 | אקלים בג'ובה> יוני.32.4.21.9.129.5 | אקלים בג'ובה> יולי.31.1.21.1.148.7 | אקלים בג'ובה> אוגוסט.31.6.21.0.131.5 | אקלים בג'ובה> ספטמבר.33.1.21.1.107.0 | אקלים בג'ובה> אוקטובר.34.0.21.3.115.4 | אקלים בג'ובה> נובמבר.34.7.20.9.47.7 | אקלים בג'ובה> דצמבר.35.9.20.0.9 | אקלים בג'ובה> שנה.34.5.21.6.1,000 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
יוקר המחיה

בזכות התמיכה הרבה של ארגונים לא ממשלתיים והצורך בייבוא סחורה בעיקר מאוגנדה וארצות שכנות, עלו מחירי הסחורות והשירותים בג'ובה לפי שניים בהשוואה לקמפלה, עיר הבירה של אוגנדה.
גלריה

עדר בקר ברחובות ג'ובה
התיישבות בג'ובה
בית ב'גובה, דרום סודאן
ראו גם

אקווטוריה
אקווטוריה המערבית
אקווטוריה התיכונה
אקווטוריה המזרחית
שדה התעופה ג'ובה
האוניברסיטה הלאומית של ג'ובה
אצטדיון ג'ובה
שמורת הציד ג'ובה
הערות שוליים

↑  To The Heart Of The Nile: Lady Florence Baker and the Exploration of Central Africa, by Pat Shipman
↑  "New capital city for South Sudan?". Radio Netherlands. 6 בפברואר 2011. נבדק ב-24 ביולי 2011. {{cite news}}:  (עזרה)
↑  Isaac Vuni (8 ביולי 2009). "South Sudan parliament throw outs census results". Sudan Tribune. {{cite news}}:  (עזרה)
↑  Estimated Population In 2011
↑  Estimated Population In 2006
↑  Gulu – Juba Railway In The Offing
↑  Railway Link From Juba May Go Directly To Kenya
↑  About KCB Southern Sudan
↑  NIC Expands Into Sudan(הקישור אינו פעיל, 10 בספטמבר 2022)
| בירות מדינות אפריקה |
| --- | --- | --- |
| מדינות ריבוניות | אוגנדה: קמפלה • אלג'יריה: אלג'יר • אנגולה: לואנדה • אסוואטיני: מבבנה, לובמבה • אריתריאה: אסמרה • אתיופיה: אדיס אבבה • בורונדי: גיטגה • בורקינה פאסו: ואגאדוגו • בוטסואנה: גאבורון • בנין: פורטו נובו • גבון: ליברוויל • גאנה: אקרה • ג'יבוטי: ג'יבוטי • גינאה: קונאקרי • גינאה ביסאו: ביסאו • גינאה המשוונית: מלאבו • גמביה: בנג'ול • דרום אפריקה: קייפטאון, פרטוריה, בלומפונטיין  • דרום סודאן: ג'ובה • הרפובליקה הדמוקרטית של קונגו: קינשאסה • הרפובליקה המרכז אפריקאית: בנגי • הרפובליקה של קונגו: ברזוויל • זימבבואה: הארארה • זמביה: לוסקה • חוף השנהב: יאמוסוקרו, אביג'אן • טוגו: לומה • טנזניה: דודומה, דאר א-סלאם • כף ורדה: פראיה • לוב: טריפולי • ליבריה: מונרוביה • לסוטו: מסרו • מאוריטניה: נואקשוט • מאוריציוס: פור לואי • מאלי: במקו • מדגסקר: אנטננריבו • מוזמביק: מפוטו • מלאווי: לילונגווה • מצרים: קהיר • מרוקו: רבאט • ניז'ר: ניאמיי • ניגריה: אבוג'ה • נמיביה: וינדהוק • סאו טומה ופרינסיפה: סאו טומה • סודאן: ח'רטום • סומליה: מוגדישו • סיישל: ויקטוריה • סיירה לאון: פריטאון • סנגל: דקר • צ'אד: נג'מנה • קומורו: מורוני • קמרון: יאונדה • קניה: ניירובי • רואנדה: קיגאלי • תוניסיה: תוניס |  |
| שטחי חסות | הטריטוריה הבריטית באוקיינוס ההודי: דייגו גרסיה • מיוט: מאמודזו • סהרה המערבית: לעיון • סנט הלנה: ג'יימסטאון • ראוניון: סן-דני |  |
| --- | --- |
בקרת זהויות :  NLI: 987007552883505171  BnF: cb15306850k (data)  GND: 4219566-4  LCCN: n81093408  MusicBrainz: a940eaea-7b4c-413f-9a2b-4be1a5833b3d  SUDOC: 20478218X  VIAF: 140730517   WorldCat (עם VIAF): 140730517 
גשר ג'ובה העובר מעל הנילוס הלבן
מייק שרון

| --- | --- |
אין תמונה חופשית
 לידה:  26 בנובמבר 1971 (בן 52) 
 מוקד פעילות:  ישראל 
 שפה מועדפת:  עברית 
 www.mikesharon.co.il
 
הזמר מייק שרון
שרון אוזן (נולד ב-26 בנובמבר 1971), המוכר בשם הבמה שלו מייק שרון, הוא זמר ישראלי.
ביוגרפיה

שרון הוא בן להורים יוצאי תוניס. שם הבמה שלו, מייק שרון, הוא מחווה לזמר מייק ברנט. בגיל 17, החל להופיע באירועים ובמועדונים, ובהמשך הקליט אלבום שנקרא "OK לאהבה". האלבום כלל חידושים לשיריו של מייק ברנט, אנריקו מסיאס, גבי שושן, שימי תבורי וניסים סרוסי.
בהמשך, הוציא למכירה אלבום נוסף, שכלל את להיטי שנות ה-70 בשפה הצרפתית. כמו כן שיתף פעולה בדואטים עם שימי תבורי ועם צביקה פיק. השיר שאותו שר עם פיק, נכלל באלבומו "הלילה".
בנובמבר 2006 הקליט את הדיסק "מייק שרון - ההופעה", שהיה שונה בסגנונו לעומת הקודמים. הדיסק זכה להצלחה ובמשך ארבעה חודשים לאחר יציאתו נמכרו 10,000 עותקים שלו.
בשנת 2011 החל שרון את המופע נשיקה צרפתית הופעת מחווה ללהיטים הגדולים של צרפת במועדון הזאפה ובפסטיבל צרפת שהתקיים בשנת 2013 בים המלח.
במרץ 2019 שחרר את השיר "רוצה" מייק חושף כי השיר החדש מדבר על ההתעללות הקשה שעבר בילדותו ועל הפוסט טראומה שמלווה אותו מאז.
בחודש מרץ 2021 שחרר מייק שרון את "חריף מתוק" - מחרוזת שירים ישראלים בניחוח ים תיכוני יחד עם הזמר ליאור פרחי. הקליפ של המחרוזת הפך ללהיט רשת והמחרוזת זכתה למאות אלפי צפיות ברשתות החברתיות ולהצלחה בתחנות הרדיו. בעקבות ההצלחה הקים מייק את המופע "חריף מתוק" בו הוא מארח את ליאור פרחי.
באפריל 2021, לקראת יום הזיכרון פרסם מייק שרון את השיר "געגועים לאבא", שנכתב לזכר אביו שנפטר שנה קודם. רועי ברקן, בנו של השחקן יהודה בארקן, שנפטר אף הוא באותה השנה האזין לשיר ומאוד התחבר אליו לקח חלק פעיל והשתתף בצילומי הקליפ כמחווה לאביו המנוח. כך נוצרה שותפות גורל בין מייק שרון ורועי בארקן, והקליפ זכה למעל למיליון צפיות ביוטיוב.
הגרעין העל-תצלובתי

| --- | --- |
 שיוך:  היפותלמוס 
 מזהים
 לטינית (TA98):  nucleus suprachiasmaticus 
 טרמינולוגיה אנטומיקה:  A14.1.08.911 
 TA2 (2019):  5720 
 מזהה נרולוקס:  birnlex_1325 
 מזהה נרוניימס:  384 
 FMA:  67883 
 קוד MeSH:  A08.186.211.180.497.342.625 
 מזהה MeSH:  D013493 
 מערכת השפה הרפואית המאוחדת:  C0038866 
 
Suprachiasmatic nucleus
הגרעין העל-תצלובתי או ‏ SCN (TA: Nucleus suprachiasmaticus) הוא אזור קטן מאוד במוח של יונקים אשר שולט על השעון הביולוגי של הגוף. הגרעין העל-תצלובתי הוא אחד מהגרעינים המרכיבים את ההיפותלמוס, והוא ממוקם בדיוק מעל תצלובת הראייה.
פעילות הגרעין

גרעין זה אחראי על הפעלת השעון הביולוגי של הגוף, ועל התאמתו לרמת התאורה בסביבה.
השעון הביולוגי בבני אדם ובבעלי חיים אחרים מבוסס על מעגל מורכב של התבטאות גנים בגרעין העל-תצלובתי, שבו מספר גנים שונים משועתקים בזה אחר זה ויוצרים מחזור של בערך 24 שעות. בהתאם לשלב של המחזור שבו השעון הביולוגי נמצא, הגרעין העל-תצלובתי משפיע על אזורים שונים במוח ובכך מווסת תהליכים פיזיולוגיים והתנהגויות המשתנים לאורך היממה, ובראשם מחזורי הערות והשינה. בין השאר, הגרעין שולח מידע לבלוטת האצטרובל, אשר מייצרת את ההורמון מלטונין בתיאום עם השעון הביולוגי.
תאי העצב בגרעין העל-תצלובתי מסוגלים לפעול על פי מחזור זה, של 25 שעות, גם ללא קבלת אותות חיצוניים מהסביבה. עם זאת, המחזור האוטונומי אינו מדויק. המידע הסביבתי, ובעיקר האור, מתפקד כצייטגבר ("קוצב זמן") שביכולתו "לאפס" את השעון הביולוגי ואת מעגל שעתוק הגנים ובכך לסנכרן את פעילותו של הגוף למחזורי האור והחושך. המידע על כמות האור בסביבה מתקבל מתאי גנגליון קולטי אור הנמצאים ברשתית, אשר מכילים קולטן רגיש לאור בשם מלאנופסין. בניגוד למסלול הראייתי העיקרי (שמגיע מהרשתית לגרעין הברך הצדי ומשם לקליפת הראייה), מידע זה מועבר דרך עצב הראייה ישירות אל הגרעין העל-תצלובתי.
בהיעדר אותות חיצוניים (למשל בניסויים בבעלי חיים בתנאי אור או חושך מתמשכים), הסינכרון עם אורך היממה אינו מתבצע. מפני שהמחזור האוטונומי אינו בדיוק באורך של 24 שעות, ניצפה אז היסט ליניארי גדל והולך בין שעת היקיצה האופיינית לבעל החי לזו שקורית בפועל. תופעה זו נקראת 'ריצה חופשית' (free running). יש מינים שנוטים למחזור קצר מעט מיממה וללא סינכרון יקיצו כל יום יותר ויותר מוקדם, ואחרים עם מחזור מעט ארוך מיממה יקיצו ללא סינכרון יותר ויותר מאוחר.
מחקר

תפקידו של הגרעין העל-תצלובתי החל להתגלות בשנות ה-70, בין השאר במחקרים של רוברט י. מור וויקטור אייכלר שהראו כי הרס של אזור זה במוחן של חולדות משבש את מחזורי הערות ודפוסי השינה שלהן. אף על פי שזמן השינה הכולל של החולדות לא השתנה, הוא התפזר באופן אקראי לפרקי זמן קצרים לאורך היממה.
ההשערה הראשונית הייתה כי השפעתו של הגרעין, בדומה למבנים שונים במוח, מבוססת רק על קישורים סינפטיים עם אזורים אחרים ברחבי המוח ששולטים על תפקודים שונים של הגוף. עם זאת, מספר מחקרים שנערכו בשנות ה-80 וה-90 הראו כי השליטה על השעון הביולוגי מבוססת כנראה על אותות כימיים אחרים אשר מפעפעים ברחבי המוח. לאחר שהרסו את הגרעין העל-תצלובתי בחיות הניסוי, החוקרים השתילו במוחן גרעינים שנלקחו מבעלי חיים אחרים. אף על פי שהגרעין המושתל לא יכול היה ליצור קשרים סינפטיים עם אזורים אחרים במוח החיה, הוא הצליח להפעיל מחדש את השעון הביולוגי. עד כה, האות הכימי שנשלח על ידי הגרעין העל-תצלובתי טרם זוהה בוודאות.
בנוסף, נמצא כי גם תאי עצב בודדים מתוך הגרעין העל-תצלובתי, כאשר הם מנותקים אחד מהשני, פועלים לפי מחזוריות של כ-24 שעות. עם זאת, במצב זה לכל תא עצב "שעון" משלו, והם אינם מסונכרנים ביניהם.
חלק ניכר מהמחקר בנושא בשנים האחרונות מתרכז דווקא בתחום הגנטיקה, בניסיון לזהות ולאפיין את פעילות השעון המולקולרי אשר מאפשר לגוף "למדוד" 24 שעות. מנגנון שכזה התגלה לראשונה ב-1971, במחקרים גנטיים שנערכו בזבובי פירות. בהמשך, זוהו גם ביונקים לולאות של שעתוק גנים אשר מרכיבות את השעון הביולוגי.
ראו גם

שעון ביולוגי
הערות שוליים

↑  Ibuka N & Kawamura H (1975). "Loss of circadian rhythm in sleep-wakefulness cycle in the rat by suprachiasmatic nucleus lesions". Brain Research. 96 (1): 76–81. doi:10.1016/0006-8993(75)90574-0. PMID 1175007.
↑  Silver R, Lesauter J, Tresco PA and Lehman MN (1996). "A diffusible coupling signal from the transplanted suprachiasmatic nucleus controlling circadian locomotor rhythms". Nature. 382 (6594): 810–813. doi:10.1038/382810a0. PMID 8752274.{{cite journal}}:  תחזוקה - ציטוט: multiple names: authors list (link)
↑  Welsh DK, Logothetis DE, Meister M and Reppert SM (1995). "Individual neurons dissociated from rat suprachiasmatic nucleus express independently phased circadian firing rhythms". Neuron. 14 (4): 697–706. doi:10.1016/0896-6273(95)90214-7. PMID 7718233.{{cite journal}}:  תחזוקה - ציטוט: multiple names: authors list (link)
↑  Konopka R & Benzer S (1971). "Clock Mutants of Drosophila melanogaster". Proc. Nat. Acad. Sci. USA. 68 (9): 2112–2116. doi:10.1073/pnas.68.9.2112. PMID 5002428.
| --- | --- |
בקרת זהויות :  TA98: A14.1.08.911
אורגניזם מודל

החיידק E. coli
גרעיני תירס בצורות וצבעים שונים
פרחי התודרנית הלבנה
התולעת C. elegans
תסיסנית המחקר
עכבר מצוי
קביה
אורגניזם מודל (באנגלית: Model organism) הוא יצור חי, אשר נחקר באופן אינטנסיבי בביולוגיה או בפסיכולוגיה. למונח אורגניזם מודל אין משמעות מדעית רשמית, ומספרם של אורגניזמי המודל משתנה לעיתים; יצורים רבים שאינם ידועים כאורגניזמי מודל נחקרים לעיתים אף הם בצורה אינטנסיבית.
יש להבדיל בין מחקר באורגניזם מודל לבין מחקר על חיות בר או חיות חקלאיות שמנסה להבין את אורחות חייהן של חיות אלה ואינו משתמש בהן כמודל עבור אורגניזמים אחרים.
מאפיינים כלליים של אורגניזם מודל

לאורגניזמי המודל אוסף תכונות המקלות את המחקר בהם. חלק מהתכונות משותפות לכל אורגניזמי המודל: תפוצה רחבה וקלות השגה (ומכאן - צמצום עלויות), מחזור חיים מהיר יחסית ליצורים אחרים מאותה הממלכה, קלות טיפול ואחזקה במעבדה וממדים קטנים המאפשרים אחסון מדגם סטטיסטי גדול של פרטים במעבדה. תכונות ספציפיות מפורטות להלן.
להרבה אורגניזמי מודל יש גנום קטן יחסית, המקודד למספר קטן של גנים (יצוין כי אין קשר אמיץ בין גודל הגנום ומספר הגנים; מדובר בשני משתנים נפרדים). הדבר מקל על מעקב אחר מוטציות, למשל. קל יותר לעלות על עקבותיו של הגן האחראי לתכונה בלתי-שגרתית מסוימת בגנום הכולל 4,000 גנים, למשל, מאשר בגנום בעל 40,000 גנים.
האורגניזמים המפורסמים בשימושם כמודל > נגיפים

הנגיף בקטריופאג' למדא
האורגניזמים המפורסמים בשימושם כמודל > חיידקים

החיידק Escherichia coli. המחקר המפורסם ביותר בחיידק החל עוד בשנות ה-40 של המאה ה-20, לפני זמנן של התגליות החשובות אשר ביססו את מדע הגנטיקה. E. coli שוכן דרך קבע במעי של יונקים (כולל בני אדם), כך שקל להשיגו. מיטוזה (חלוקת תא) מתרחשת ב-E. coli כל 20 דקות, כך שמחיידק בודד ניתן לגדל מושבה בת מיליוני חיידקים תוך שעות ספורות. קוטרו של תא ה-E. coli מגיע למיקרומטר אחד, כך שקל להבחין במבני התא תחת המיקרוסקופ. E. coli קל מאוד לגידול על גבי צלחת אגר או במבחנה המכילה אגר נוזלי. תכונות חיצוניות בולטות לעין קשה למצוא בְמיקרואורגניזם, אך אותן מחליפות תכונות כדוגמת רגישות לאנטיביוטיקה, יצור מטבולי של תרכובות והיכולת לנצל מקורות מזון שונים. מספר תכונות חיצוניות דווקא נראות לעין, ומעידות על הבדלים גנטיים: גודלן של מושבות החיידקים ומרקמן, למשל.
החיידק Bacillus subtilis הוא חיידק הגראם-החיובי הנחקר ביותר (E. coli הוא גראם-שלילי). מחקרים חשובים בחיידק זה נוגעים לאנטיביוטיקות מסוג בתא לקטם, כדוגמת פניצילין ואמוקסיצילין, אשר תוקפות את דופן התא של חיידקים גראם-חיוביים.
האורגניזמים המפורסמים בשימושם כמודל > חד-תאיים איקריוטים

הפטרייה החד תאית שמר האפייה (Saccharomyces cerevisiae). שמר האפייה מכונה "ה-E. coli של האאוקריוטים". הוא מהווה גשר בין העולם הפרוקריוטי והאיקריוטי, ובשל גודלו הקטן (קוטר תאיו מגיע ל-10 מיקרומטר) והיכולת לגדלו על גבי מצע אגר ניתן להתייחס אליו במעבדה במובנים רבים כאל חיידק. תאי שמר האפייה מתחלקים כל 90 דקות. שמר האפייה הוא היצור הידוע ביותר המבצע תסיסה כוהלית; לפיכך משמש השמר למחקרים מקיפים בנושא מטבוליזם. זהו אחד משמונת האורגניזמים השמישים ביותר בחקר הגנטיקה בעשור הראשון של המאה ה-21.
הפטרייה החד תאית שמר הביקוע (Schizosaccharomyces pombe). השמר קרוי כך בשל דרך הרבייה הייחודית שלו, דבר המשמש במחקרים של ביולוגיה התפתחותית. קרבתו של שמר הביקוע לשמר האפייה, אשר נחקר בצורה כה אינטנסיבית, מאפשר מחקרים של ביולוגיה השוואתית בין שני המינים. בשנת 2001 זכו שלושה ביולוגים בפרס נובל לרפואה ופיזיולוגיה על מחקרם בנושא מחזור התא של שמר הביקוע.
הפטרייה החד-תאית Neurospora crassa. לפטרייה, המופיעה כעובש כתום על פני לחם וצמחים (מתים בדרך כלל), יש מספר תכונות ייחודיות: קצב הגדילה הפיזית שלה מרשים - היא מתארכת בכ-10 סנטימטר ביום; ל-N. crassa יש מבני רבייה מיוחדים דמויי שק הקרויים נאדיות (Ascus ביחיד, Asca ברבים). כל נאדית מכילה את ארבעת תאי הבת הנוצרים במיוזה. דבר זה מהווה כלי מצוין למחקר בנושא מחזור התא ותורשה (באורגניזמים אחרים מתפזרים תוצרי המיוזה לכל עבר, דבר המקשה על מעקב). ב-N. crassa בוצעה הטרנספורמציה (שילוב גנים מאורגניזם אחר) הראשונה ביצור איקריוטי. ג'ורג' בידל ואדוארד טאטום Edward Tatum זכו בפרס נובל עבור גילוי הקשר שבין גנים וחלבונים, מחקר אשר בוצע בפטרייה זו. זהו אחד משמונת האורגניזמים השמישים ביותר בחקר הגנטיקה בעשור הראשון של המאה ה-21.
תאים סרטניים ותרביות רקמה שמקורם באדם ומגודלים במבחנות וצלחות פטרי ומשמשים מודל לתאים ורקמות בריאים באדם. תרבית רקמה משמשת בעיקר בחקר פרמקולוגיה.
האורגניזמים המפורסמים בשימושם כמודל > רב תאיים > צמחים

הצמח תירס (Zea mays). התירס היה הצמח הראשון ששימש למחקרים גנטיים. בשנות ה-20 של המאה ה-20 הקים הביולוג האמריקני רולינס א. אמרסון (Rollins A. Emerson) מעבדה באוניברסיטת קורנל שבמדינת ניו יורק אשר יוחדה לחקר הגנטיקה של התירס. המעבדה משכה אליה גנטיקאים רבים, ביניהם ברברה מק'לינטוק (Barbara McClintock) וג'ורג' בידל (George Beadle), אשר זכו בפרס נובל לפיזיולוגיה או לרפואה (מק'לינטוק זכתה עבור מחקריה בתירס).
הצמח תודרנית לבנה (Arabidopsis thaliana). התודרנית הלבנה היא הצמח הנחקר ביותר בגנטיקה ובביולוגיה התפתחותית. מחזור החיים שלה וזמני הנביטה והצמיחה מהירים; ניתן בקלות להצליב בין זנים שונים של הצמח כדי לחקור דפוסי תורשה של גנים; זנים שונים של תודרנית נבדלים האחד מהשני באופן בולט לעין (גובה הצמח, גודל וצורת העלים, הטמפרטורה המיטבית לגידול). הגנום של התודרנית מתפרש על פני חמישה כרומוזומים וגודלו כ-125 מיליון זוגות נוקלאוטידים, מספר קטן ביחס לצמחים אחרים. זהו הגנום הצמחי הראשון שרוצף במלואו, בשנת 2000. מדענים מעריכים כי הגנום של התודרנית הלבנה מכיל כ-26,000 גנים, בדומה לגנום האדם. על אף שכאמור נחקר צמח זה שנים ארוכות, תפקידם של רוב הגנים הללו טרם נודע. זהו אחד משמונת האורגניזמים השמישים ביותר בחקר הגנטיקה בעשור הראשון של המאה ה-21.
בצמח האפונה (Pisum savitum) נערכו מחקריו של גרגור מנדל, אבי הגנטיקה הקלאסית, והתגלו עקרונותיה הבסיסיים של התורשה - שנים רבות לפני שדוּבּר על גנים ו-DNA. אורגניזם זה הוא נדיר שימוש מעבדתי בעשור הראשון של המאה ה-21.
האורגניזמים המפורסמים בשימושם כמודל > רב תאיים > תולעים

התולעת העגולה (נמטודה) Caenorhabditis elegans. המחקר בתולעת זו החל ב-1965; זהו היצור הרב-תאי הראשון שהגנום שלו רוצף במלואו, בשנת 1998. התולעת משמשת למחקרים בנושאים מגוונים, ביניהם ביולוגיה התפתחותית, נוירוביולוגיה (זהו מהיצורים הפשוטים ביותר שלהם יש מערכת עצבים), כימוטקסיס, אפופטוזה (ב-2002 זכו שלושה ביולוגים בפרס נובל לרפואה ופיזיולוגיה על עבודתם בנושא האפופטוזה ב-C. elegans) ו-RNAi (פרס נובל לרפואה ופיזיולוגיה ב-2006 הוענק למגלי תופעה זו, אשר התגלתה לראשונה ב-C. elegans). מספר התאים הקטן והקבוע של התולעת (959 בהרמאפרודיטים ו-1,031 בזכרים) והשקיפות של עורה (ניתן לצפות בכל שלבי התפתחות איבריה הפנימיים בעודה בחיים בעזרת מיקרוסקופ פשוט) מקל על מעקב אחר מוטציות וארגון תאים. זהו אחד משמונת האורגניזמים השמישים ביותר בחקר הגנטיקה בעשור הראשון של המאה ה-21.
האורגניזמים המפורסמים בשימושם כמודל > רב תאיים > פרוקי רגליים

החרק תסיסנית המחקר (Drosophila melanogaster). לכמחצית מהגנים של זבוב זה המכונה "חיית המחמד של הגנטיקאים", יש גנים מקבילים בגנום האנושי. דפוסי ההורשה בזבוב זהים במובנים רבים לאלו שבבעלי חיים מפותחים יותר, ואין ספור תגליות בגנטיקה, במיוחד בנושא שחלופים, הושגו בעזרת תסיסנית המחקר. מחזור החיים שלו מהיר (12 ימים מהולדתו ועד להיותו זבוב בוגר) והוא קל מאוד להשגה (מתוקף משיכתו העזה לפירות מרקיבים). הכרומוזומים שלו גדולים ומחולקים לפסים בהירים ופסים כהים בהתאם לתוכן ה-DNA באזורים השונים. תכונות פנוטיפיות רבות, הנראות אף בעין בלתי-מזוינת, קיימות בתסיסנית המחקר: צבע העיניים, מספר הפסים בבטן הזבוב וגודל וצורת הכנפיים, למשל.
המעבדות לחקר התנהגות דבורת הדבש (שם מדעי: Apis mellifera או Apis mellifica) משתמשות בדבורים לשלושה סוגי מחקרים: מחקר חקלאי, מחקרים (בעיקר על התפיסה החזותית של הדבורה) בהם היא משמשת כמודל לשאר החרקים ומחקרים בהם היא משמשת מודל הבודק את השערות תורת המשחקים האבולוציונית לשאלה: כיצד הייתה משתנה התנהגותם של יצורים חברתיים אחרים אילו דרך התורשה שלהם הייתה דומה לזו של הדבורים. על פי השערות אלה אנו רואים יותר אלטרואיזם אצל דבורים משום שהדמיון הגנטי בינן גבוה בהרבה מזה שבפרטים שבחברות אחרות.
סרטנאים גדולים משמשים בניסויים רבים העוסקים בתכונות תא העצב הבודד ובקשר בין תאי עצב סמוכים, משום שתאי העצב שלהם גדולים במיוחד ונוחים להחדרת אלקטרודות. בניסויים אלה, תאי העצב של הסרטניים משמשים מודל לכל תאי העצב באשר הם.
האורגניזמים המפורסמים בשימושם כמודל > רב תאיים > חולייתנים

דג זברה (שם מדעי: Danio rerio) הוא דג אקווריום נפוץ אשר מוצאו בנהרות היורדים מהרי ההימלאיה בהודו ובפקיסטן. דג הזברה הוא אורגניזם מודל חשוב במחקרים של התפתחות חולייתנים ותפקוד הגנים שלהם.
תצפיות על להקות של עופות בר יכולות לאשש מודלים מתחום תורת המשחקים האבולוציונית (בעיקר לגבי אלטרואיזם ואגואיזם בין זרים) וניתן להשוות אותן לתצפיות דומות על בני אדם מתחום הפסיכולוגיה החברתית. תצפיות על הרגלי הקינון עונות לשאלות שעולות בשני תחומים אלה על יחסי המשפחה המונוגמית (יחסי אחים, הורים וילדים וההורים עצמם – בעיקר שאלות על ניאוף). קשה להצביע על עוף בר מסוים כשימושי יותר לתצפית מעופות אחרים.